laion/Wikipedia-Exotic huggingface dataset:
פרננדו קולונגה

פרננדו קולונגה אוליברס (בספרדית: Fernando Colunga Olivares; נולד ב-3 במרץ 1966) הוא שחקן טלנובלות מקסיקני. פרננדו קולונגה נולד במקסיקו סיטי, מקסיקו, לפרננדו ומרגריטה קולונגה. את תחילת דרכו, עשה קולונגה בלימודי הנדסה אזרחית באוניברסיטת מקסיקו, אך לאחר עצה מחבר, פרננדו החל ללמוד משחק. את צעדיו הראשונים בעולם הטלנובלות עשה בתפקידים משניים. בשנת 1996, שיחק קולונגה בתפקיד ראשי בטלנובלה "מריה מריה". הטלנובלה נהפכה לפופולרית, והעלתה את מעמדותו של קולונגה בעולם המשחק. בשנת 2010 קולונגה כיכב בטלנובלה "אשת הברזל", לצד לוסרו וגבריאלה ספניק. הוא זכה בפרס השחקן הטוב ביותר לאותה שנה. בשנת 2015 כיכב בתפקיד הראשי בסרט הקומדיה האמריקאי-דומיניקני "Ladrones" בדמוותו של אלחנדרו טולדו. באותה שנה גילם את אלאדיו גומז לונה בטלנובלה "תשוקה וכוח". בשנים 2023–2024 שיחק בתפקיד ראשי בטלנובלה "El maleficio" בתור אנריקה דה מרטינו, לצדם של מרלן פבלה ומארק תאצ'ר.  בשנת 2024 כיכב לצדה של אנה ברנדה קונטררס בטלנובלה "El Conde: Amor y honor" מבית רשת טלמונדו האמריקאית. 1992 - "מריה מרצדס" - Maria mercedes - דמות: צ'יצו. 1994 - "מרימר" - Marimar - דמות: אדריאן רוסלס. 1995-1996 - "מריה מריה" - Maria la del Barrio - דמות: לואיס פרננדודה לה וגה. 1997 - "אזמרלדה" - Esmeralda - דמות: חוסה ארמנדו פניראל. 1998 - "המתחזה" - La Usurpadora - דמות: קרלוס דניאל ברצ'ו. 1999 - "לעולם לא אשכחך" - Nunca te Olvidare - דמות: לואיס גוסטבו. 2000-2001 - "חבקי אותי חזק" - Abrazame muy Fuerte - דמות: קרלוס מנואל ריברו. 2002 - "Navidad sin fin" - דמות: פדרו מונטז'. 2003 - "אהבת אמת" - Amor Real - דמות: מנואל פואנטס גרה. 2005 - "הזר" - Alborada - דמות: לואיס מנריקה. 2007-2008 - "תשוקות" - Pasión - דמות: ריקרדו דה סלמנקה / ריקרדו לופז דה קרבחל. 2008-2009 - "מחר ולתמיד" - Mañana Es Para Siempre - דמות: אדוארדו חוארס קרוס / פרנקו סנטורו. 2010 - "אשת הברזל" - Soy Tu Dueña - דמות: חוסה מיגל מונטסינוס. 2013–2012 - Porque El Amor Manda - דמות: חסוס גרסיה. 2015–2016 - תשוקה וכוח - דמות: אלאדיו גומז לונה. 2022 - הסוד של משפחת גרקו - דמות: אכילס גרקו. 2023–2024 - El maleficio - דמות: אנריקה דה מרטינו. 2024 - El Conde: Amor y honor‏ - אלחנדרו גייטאן. 1995 - "עבדים של התשוקה" 1996 - "נשק אותי בפה" 1999 - "המתחזה הסרט" 2007 - "גנב שגונב מגנב" 2008 - "השיגעון" 2015 - "דני קולינס" 2015 - "גנבים" (סרט המשך ל"גנב שגונב מגנב"). מדיה וקבצים בנושא פרננדו קולונגה בוויקישיתוף אתר האינטרנט הרשמי של פרננדו קולונגה פרננדו קולונגה, ברשת החברתית אקס (טוויטר) פרננדו קולונגה, ברשת החברתית אינסטגרם פרננדו קולונגה, במסד הנתונים הקולנועיים IMDb (באנגלית) פרננדו קולונגה, באתר AllMovie (באנגלית) פרננדו קולונגה, במסד הנתונים הקולנועיים KinoPoisk (ברוסית)
מחוז ביג הורן

האם התכוונתם ל... מחוז ביג הורן (ויומינג) – מחוז במדינת ויומינג שבארצות הברית מחוז ביג הורן (מונטנה) – מחוז במדינת מונטנה שבארצות הברית
מחוז ג'ונסון (ויומינג)

מחוז ג'ונסון (באנגלית: Johnson County) הוא מחוז של מדינת ויומינג שבארצות הברית. המחוז ממוקם בצפון מרכז המדינה. נכון לשנת 2000 התגוררו במחוז 7,025 תושבים. בירת המחוז היא העיר באפלו. דרך המחוז חולפים כביש בין מדינתי 25 וכביש בין מדינתי 90. מחוז ג'ונסון הוקם בשנת 1875. בשנת 1892 נערך במחוז קרב מחוז ג'ונסון - מאבק מזוין בין כוחות המשטרה המקומית לחוואים מקומיים וגנבי בקר, שדרשה לבסוף את התערבותו של צבא ארצות הברית להשלטת סדר במחוז. המערבון שערי החופש מ-1980 מתאר בצורה בדיונית קרב זה. שטחו של מחוז ג'ונסון 10,813 קמ"ר מהם 10,791 קמ"ר הם שטחי יבשה, ו-22 קמ"ר (0.80%) הם שטחי מים. מחוז שרידן גובל במחוז ג'ונסון מצפון, מחוז קמפבל גובל בו ממזרח, מחוז קונוורס גובלים בו מדרום מזרח, מחוז נטרונה גובל בו מדרום, מחוז וושקי גובל בו ממערב, ומחוז ביג הורן מצפון מערב. נהר פאודר זורם דרך המחוז לכיוון צפון. נכון לשנת 2000 מתגוררים במחוז 7,075 תושבים. צפיפות האוכלוסין הממוצעת היא 2 נפשות לקמ"ר. 27% מתושבי המחוז הם ממוצא גרמני, 15.2% ממוצא אנגלי, ו-10.8% ממוצא אירי. מדיה וקבצים בנושא מחוז ג'ונסון בוויקישיתוף אתר האינטרנט הרשמי של מחוז ג'ונסון (באנגלית) לשכת המסחר של באפלו, בירת המחוז מרשם האתרים ההיסטוריים הלאומי - מחוז ג'ונסון
גלסון פרננדס

גלסון דה קונסיסו טבארס פרננדס (בפורטוגזית: Gélson da Conceição Tavares Fernandes; נולד ב-2 בספטמבר 1986 בפראיה שבכף ורדה) הוא כדורגלן עבר שווייצרי ששיחק בעמדת הקשר האחורי. הוא ידוע בעיקר בשמו הפרטי. גלסון הוא בן דודו של מנואל פרננדש. פרננדס נולד וגדל בכף ורדה שמול חופי מערב אפריקה. פרננדס החל את הקריירה שלו בקבוצת פ.צ. סיון בגיל 9, ובשנת 2004 התקדם לקבוצה הבוגרת. במשך שלוש שנים הוא השתתף ב-99 משחקים והבקיע שער אחד, וב-2007 עבר למנצ'סטר סיטי מהפרמייר ליג. בשנת 2009 עבר לסנט אטיין מליגת העל הצרפתית. בקיץ 2010 הושאל לקייבו עד לסוף העונה. לאחר תקופות השאלה גם בלסטר סיטי מנצ'מפיונשיפ ואודינזה, חתם נלסון פרננדס ב-3 ביולי 2012 על חוזה לארבע שנים עם ספורטינג ליסבון הפורטוגלית. ב-5 באוגוסט 2014 חתם בקבוצת סטאד ראן הצרפתית לארבע שנים. בקיץ 2017 הצטרף גלסון פרננדס לאיינטרכט פרנקפורט מהבונדסליגה. ב-14 במאי 2020 הודיע פרננדס כי יפרוש ממשחק בתום העונה. נכון ליולי 2012 רשומים לזכותו 37 הופעות ושני שערים במדי נבחרת שווייץ. את שער הבכורה בנבחרת כבש בניצחון 0-2 על נבחרת מולדובה ב-28 במרץ 2009. את שערו השני כבש במשחק הניצחון נגד ספרד במסגרת מונדיאל 2010 שנערך בדרום אפריקה. מדיה וקבצים בנושא גלסון פרננדס בוויקישיתוף גלסון פרננדס, ברשת החברתית אקס (טוויטר) גלסון פרננדס, באתר Transfermarkt גלסון פרננדס, באתר Fussballdaten.de (בגרמנית) גלסון פרננדס, באתר Soccerway גלסון פרננדס, באתר BDFutbol גלסון פרננדס, באתר WorldFootball.net גלסון פרננדס, באתר National Football Teams גלסון פרננדס, באתר FootballDatabase.eu פרופיל המאמן, באתר Transfermarkt Mark Doyle, "Sporting Lisbon announces Gelson Fernandes signing", retrieved July 3 2012 ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
אלקנה (פירושונים)

האם התכוונתם ל... אלקנה – התנחלות ומועצה מקומית (משנת 1981) ישראלית באזור יהודה ושומרון, בסמוך לראש העין אלקנה (צמח) – סוג צמח ממשפחת הזיפניים דמויות מקראיות: אלקנה (דמות מקראית) – בן יְרֹחָם, הבעל של חנה ופנינה ואביו של שמואל אלקנה – משנה לאחז מלך יהודה אישים: וירגיליוס אלקנה – אתלט ליטאי, אביו של מיקולאס אלקנה יהודה אלקנה – אינטלקטואל ישראלי, פרופסור להיסטוריה של המדע, פובליציסט ופעיל חינוך; מייסד המכון להיסטוריה ולפילוסופיה של המדעים והרעיונות ע"ש כהן באוניברסיטת תל אביב, כתב העת "Science in Context" והתוכנית הבין-תחומית למצטיינים באוניברסיטה יעל אלקנה – שחקנית ישראלית מיקולאס אלקנה – אתלט ליטאי, בנו של וירגיליוס אלקנה עמוס אלקנה – מלחין ישראלי שלמה בן אלקנה – איש משטרה ישראלי, חוקר תעלומות היסטוריות מתקופת היישוב ומומחה לגילוי נעדרים
הנרי רולינס

הנרי לורנס גארפילד (באנגלית: Henry Lawrence Garfield), המוכר בשם הבמה הנרי רולינס (Henry Rollins) (נולד ב-13 בפברואר 1961), הוא שחקן, קומיקאי, מוזיקאי וזמר-יוצר פאנק אמריקאי ממוצא יהודי. רולינס הנהיג בשנות השמונים את להקת ההארדקור פאנק בלאק פלאג. בשנים האחרונות חדל להופיע כמוזיקאי והחל להופיע כאמן ספוקן וורד. בנוסף, רולינס הוא בעל הוצאת ספרים. בין השאר יצאו בה ספריו וכן ספרים מאת ניק קייב. רולינס הגיע לישראל ב-1998 וב-2007. בשני ביקוריו לא הופיע כמוזיקאי אלא כאמן ספוקן וורד, סגנון הופעה אשר רולינס הגדירו כסטנד-אפ נטול פואנטה בסוף כל משפט. בשנים האחרונות רולינס מרבה לעסוק בנושאים פוליטיים וחברתיים שונים. בתקופת כהונתו של ג'ורג' בוש דיבר רבות נגדו והגדיר אותו כטיפש. רולינס הזכיר בהופעתו בארץ את הוצאתו להורג של סדאם חוסיין אשר נערכה ימים ספורים קודם לכן. בנוסף, הוא ידוע כמתנגד חריף לרדיפת הומואים, הומופוביה וגזענות וקטעים רבים בהופעותיו עוסקים גם בתחומים אלה. המרדף (1994) היט (1995) ג'וני נמוניק (1995) כביש אבוד (1997) ג'ק פרוסט (1998) פזיזה ופראית (1999) באטמן הדור הבא: שובו של הג'וקר (2000) המעבורת של מורגן (2001) ג'קאס: הסרט (2002) בזהות אחרת (2002) בחורים רעים 2 (2003) חגיגה רצחנית (2005) האליבי (2006) טעות בכיוון 2: דרך ללא מוצא (2007) קבר השטן (2009) הפקח הירוק: אבירי הברקת (2011) לא מת מעולם (2015) מיוזיק (2021) ילדי האנרכיה (2008-2014) זאהיר, האגדה של קורה (2014) – דיבוב הכי גרועים שיש (2015) אומת הזומבים (2017) כיתה קטלנית (2019-2018) עכשיו אפוקליפסה (2019) שליטי היקום: הגילוי (2021) – דיבוב מדיה וקבצים בנושא הנרי רולינס בוויקישיתוף אתר האינטרנט הרשמי של הנרי רולינס (באנגלית) הנרי רולינס, ברשת החברתית פייסבוק הנרי רולינס, ברשת החברתית אקס (טוויטר) הנרי רולינס, ברשת החברתית Goodreads הנרי רולינס, במסד הנתונים הקולנועיים IMDb (באנגלית) הנרי רולינס, באתר AllMovie (באנגלית) הנרי רולינס, באתר Rotten Tomatoes (באנגלית) הנרי רולינס, במסד הנתונים הקולנועיים KinoPoisk (ברוסית) הנרי רולינס, באתר AllMusic (באנגלית) הנרי רולינס, באתר MusicBrainz (באנגלית) הנרי רולינס, באתר Yandex.Music (ברוסית) הנרי רולינס, באתר Discogs (באנגלית) הנרי רולינס, באתר Songkick (באנגלית) הנרי רולינס, באתר בילבורד (באנגלית) אודי שרבני‏, או הנרי, באתר וואלה, 10 בינואר 2007 אודי שרבני‏, הנרי השני, באתר וואלה, 11 בינואר 2007 גיא חג'ג', הנרי רולינס למתחילים, באתר ynet, 10 בינואר 2007 הנרי רולינס, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פט רוברטסון

מריון גורדון "פט" רוברטסון (באנגלית: Marion Gordon "Pat" Robertson; ‏22 במרץ 1930 – 8 ביוני 2023) היה פעיל דתי, איל תקשורת ופוליטיקאי אמריקאי, וכומר בפטיסטי דרומי. רוברטסון היה מראשי הימין הנוצרי האמריקאי, והתמודד ללא הצלחה על מועמדות המפלגה הרפובליקנית לנשיאות בשנת 1988. רוברטסון הוסמך ככומר בזרם הבפטיסטי הדרומי (הוא ויתר על תוארו כשנכנס לזירה הפוליטית), אם כי באופן חריג למקובל שם, אחז כבר בשנות ה-60 בגישה כריזמטית, ובתוכניות הטלוויזיה שלו נערכו דיבור בלשונות וריפויים נסיים לכאורה. רוברטסון הוא המייסד והיו"ר של רשת השידור הנוצרית (CBN), שהייתה רשת הכבלים השלישית בגודלה בארצות הברית במהלך שנות ה-80 של המאה ה-20. מנחה תוכנית הדת "מועדון 700" ומאחוריו קריירה עשירה במגוון יוזמות, בעסקים ובמעורבות חברתית ופוליטית. היה חבר בצוות שמינה הנשיא רונלד רייגן בעניין קורבנות פשע ובמועצת היועצים הכלכליים של מושל מדינת וירג'יניה. בשנת 1987 הוא הקים את הארגון Christian Coalition of America (אנ') שמטרתו הייתה לתמוך בפוליטיקאים נוצרים שמרנים. בשנת 1997 עברה הובלת הארגון לדונלד הודל ורנדי טייט, אך כבר בשנת 1999 חזר רוברטסון להיות נשיא הארגון. רוברטסון היה אורח הקרן לידידות ישראל (IFCJ, USA). ייסד את אוניברסיטת ריג'נט ומספר ארגונים פילנתרופיים הפועלים ברחבי העולם. פרסם עשרה ספרים, שזכו להצלחה רבה בארצות הברית. מוסמך הסמינר התאולוגי של ניו יורק בתאולוגיה, ובעל תואר דוקטור לשם כבוד מבית הספר למשפטים באוניברסיטת ייל. רוברטסון היה ידוע בהשקפותיו האנטי-פמיניסטיות וההומופוביות ובתאוריות הקונספירציה הרבות בהן האמין. את עמדותיו ביטא לעיתים בצורה קיצונית. מדיה וקבצים בנושא פט רוברטסון בוויקישיתוף אתר האינטרנט הרשמי של פט רוברטסון מירב לוי, פט רוברטסון הגיע לביקור הזדהות בישראל, באתר News1 מחלקה ראשונה, 2 ביולי 2001 פט רוברטסון, באתר אנציקלופדיה בריטניקה (באנגלית) פט רוברטסון, במסד הנתונים הקולנועיים IMDb (באנגלית) עפרה ישועה ליית, וושינגטון: מתנגדים לסיוע לרשת נוצרית, מעריב, 5 בספטמבר 1986 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
בורחה ולרו

בורחה ולרו איגלסיאס (בספרדית: Borja Valero; נולד ב-12 בינואר 1985 במדריד) הוא כדורגלן ספרדי, המשחק בעמדת הקשר בקבוצת האוהדים לבובסקי מהליגה השישית באיטליה. לאחר שהתקדם בקבוצות הנוער של ריאל מדריד ערך ולרו את הופעת הבכורה המלאה שלו במשחק נגד אֶסִיחָה בַּלוֹמְפְּיֶה, כאשר החליף את חאבי גארסיה בדקה ה-60 במסגרת גביע המלך הספרדי, ב-25 באוקטובר 2006. הוא השתתף במשחק נוסף עבור ריאל במסגרת ליגת האלופות, כשהחליף במשחק החוץ נגד דינמו קייב (תיקו 2–2) את מיגל אנחל מייטו. את שתי עונותיו הראשונות ככדורגלן מקצוען שיחק תחילה במדי ריאל מדריד קסטיליה, קבוצת הבת של ריאל מדריד, במסגרת הליגה הספרדית השנייה. באוגוסט 2007 חתם ולרו על חוזה לחמש שנים במדי ריאל מיורקה, לאחר ששוחרר ללא תשלום מריאל מדריד. ולרו הבקיע את שערו הראשון בלה ליגה בניצחון הביתי 7–1 על רקראטיבו ולבה, ב-9 במרץ 2008. ב-22 באוגוסט 2008, שנה אחת בלבד לאחר שהצטרף למיורקה, חתם ולרו חתם באלופת הפוטבול ליג האנגלית וסט ברומיץ' אלביון, תמורת סכום שיא למועדון על סך שבעה מיליון אירו. ולרו חתם על חוזה לארבע שנים, עם אופציה להארכה. הוא ערך את הופעת הבכורה שלו במועדון ארבעה ימים מאוחר יותר, בהפסד 1–3 להרטלפול יונייטד בגביע הליגה האנגלית. אולם, לאחר עונה אחת באנגליה הושאל ולרו חזרה לקבוצות ספרדיות; בשנת 2009 לריאל מיורקה ובשנת 2010 לויאריאל. בקיץ 2011, בתום השאלתו לוויאריאל, נרכש כרטיס השחקן שלו על ידי הקבוצה. בסוף עונת 2011/2012 ירד ולרו יחד עם ויאריאל לליגה הספרדית השנייה, ובעקבות כך עבר לפיורנטינה האיטלקית. ב-10 ביולי 2017 לאחר חמש עונות במדי פיורנטינה, חתם ולרו באינטר מילאנו. ב-16 בספטמבר 2020 חזר ולרו לפיורנטינה וחתם לעונה אחת. ב-30 ביוני 2021 הודיע על פרישה, אך באוגוסט אותה שנה חתם בקבוצת האוהדים החובבנית לבובסקי מפירנצה, המשחקת בליגה השישית באיטליה. ולרו שיחק במדי נבחרת ספרד על גיל 19 באליפות אירופה עד גיל 19 בשנת 2004, והבקיע שער בדקה האחרונה של משחק הגמר נגד טורקיה, בניצחון 0–1 שהביא לזכייתה של ספרד בטורניר. ב-4 ביוני 2011 ערך ולרו את הופעת הבכורה שלו במדי נבחרת ספרד הבוגרת, ובישל שער לפרננדו טורס לאחר שעלה כמחליף במשחק הידידות מול נבחרת ארצות הברית. מדיה וקבצים בנושא בורחה ולרו בוויקישיתוף בורחה ולרו, ברשת החברתית אקס (טוויטר) בורחה ולרו, באתר Transfermarkt בורחה ולרו, באתר Soccerway בורחה ולרו, באתר BDFutbol בורחה ולרו, באתר WorldFootball.net בורחה ולרו, באתר National Football Teams בורחה ולרו, באתר FootballDatabase.eu בורחה ולרו, באתר ESPN
רביעיית ברודסקי

רביעיית ברודסקי היא רביעיית מיתרים בריטית, הקיימת מאז 1972 אף כי מחבריה המקוריים נשארו כיום רק איאן בלטון וז'קלין תומאס. נוסף לביצוע מוזיקה קלאסית אירופאית, בעיקר רפרטואר רביעיות מיתרים של מלחינים מן התקופה הקלאסית ואילך, כמו היידן, בטהובן, שוברט, בארטוק ושוסטקוביץ', הם משתפים פעולה עם דמויות מעולם הרוק והפופ כמו ביורק, אלוויס קוסטלו ופול מקרטני. הם מנגנים את ה"מיתרים" באלבום האוסף "עץ משפחה" של ביורק. הרביעייה מנגנת בעמידה. לצ'לו של ז'קלין תומאס הותאמה רגלית ארוכה במיוחד והיא משתמשת בשרפרף קטן מתחת לרגלה השמאלית, כדי שתוכל להשעין את הצ'לו אל ברכה הכפופה. במאי 1998 קיבלה רביעיית ברודסקי את פרס אגודת הפילהרמונית המלכותית על תרומה יוצאת דופן לעולם המוזיקה. נוסף להופעות פומביות והקלות, רביעיית ברודסקי פועלת כיום כרביעייה אורחת באקדמיה הסקוטית המלכותית למוזיקה ודרמה, שם הם מדריכים בקביעות הרכבי מוזיקה קאמרית של סטודנטים באקדמיה. דניאל רולנד, כינור איאן בלטון, כינור פול קסידי, ויולה ז'קלין תומאס, צ'לו אתר האינטרנט הרשמי של רביעיית ברודסקי רביעיית ברודסקי, ברשת החברתית פייסבוק רביעיית ברודסקי, באתר ספוטיפיי רביעיית ברודסקי, באתר Last.fm (באנגלית) רביעיית ברודסקי, באתר AllMusic (באנגלית) רביעיית ברודסקי, באתר MusicBrainz (באנגלית) רביעיית ברודסקי, באתר Discogs (באנגלית) רביעיית ברודסקי, באתר Songkick (באנגלית) Interview with Daniel Rowland of the Brodsky Quartet Staff (13 בנובמבר 2008). "Jacqueline Thomas". BBC Tees. נבדק ב-15 בנובמבר 2008. {{cite web}}: (עזרה) Staff. "Strings Staff". Royal Scottish Academy of Music and Drama. אורכב מ-המקור ב-2008-11-04. נבדק ב-2008-10-23. "Brodsky Quartet announces appointment of new violinist, Daniel Rowland". Hazard Chase musical management. באוגוסט 2007. אורכב מ-המקור ב-2012-02-06. נבדק ב-2008-01-06. {{cite web}}: (עזרה)
1756

שנת 1756 היא השנה ה-56 במאה ה-18. זוהי שנה מעוברת, שאורכה 366 ימים. 1 בינואר 1756 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 16 בינואר – בריטניה ופרוסיה חותמות על אמנת וסטמינסטר 15 במאי – מלחמת שבע השנים פורצת באירופה 20 ביוני – החור השחור של כלכותה, 123 חיילים בריטים מתו מחנק בתא צינוק אחד שגודלו 5.5 על 4.5 מ"ר 29 באוגוסט – פרידריך הגדול תוקף את סקסוניה, ובכך נפתחת מלחמת שבע השנים 31 באוקטובר – ג'קומו קזנובה נמלט מהכלא בוונציה 27 בינואר – וולפגנג אמדאוס מוצרט, מלחין אוסטרי (נפטר ב-1791) 6 בפברואר – ארון בר, פוליטיקאי אמריקני (נפטר ב-1836) 3 במרץ – דייוויד קולינס, קצין נחתים בריטי ופרקליט ניו סאות' ויילס (נפטר ב-1810) 17 באוקטובר – יצחק אייכל, עיתונאי עברי גרמני, מאבות תנועת ההשכלה היהודית (נפטר ב-1804) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1756 התחילה ביום י' בשבט ה'תקט"ז (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-כ"ח בטבת). אורכה של שנה זו לפי הלוח היוליאני 366 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1756 לפי הלוח היוליאני Nothing. 1756 במוזיקה‎ ילידי 1756‎ נפטרים ב-1756‎ מדיה וקבצים בנושא 1756 בוויקישיתוף
תומאס המפסון

תומאס המפסון (באנגלית: Thomas Hampson, נולד ב-28 ביוני 1955 באלקהרט, אינדיאנה) הוא זמר אופרה, בריטון, אמריקאי. תומאס המפסון גדל בספוקיין, וושינגטון. הוא למד אצל מרייטה קויל, אליזבת שוורצקופף, מרשל זינגר והורסט גונתר. ב-1980 זכה בפרס שני בתחרות השירה הבינלאומית ס'הרטוגנבוש, ובשנת 1981 הגיע למקום הראשון במבחני הקבלה של המטרופוליטן אופרה בניו יורק. כבן-חסותו של ליאונרד ברנשטיין, המפסון הקליט איתו את "שירים על מות ילדים" ואת "שירי שוליה נודד" של מאהלר לחברת דויטשה גרמופון, הקלטה שזכתה להערכת רבים. מאז הקלטה זו ועד מות המנצח, תרם תומאס המפסון למספר רב של הקלטות חשובות בניצוחו של ברנשטיין. הרפרטואר האופראי של המפסון, הנחשב כיום לאחד הבריטונים המובילים של אמריקה, מקיף קשת רחבה של תפקידים: תפקידי הבריטון בדון ג'ובאני של מוצרט, וילהלם טל של רוסיני, "המלט" של תומא ו"יבגני אונייגין" של צ'ייקובסקי, פיגרו בספר מסביליה של רוסיני, ז'רמון בלה טרוויאטה של ורדי ובשנים האחרונות גם אמפורטאס ב"פרסיפל" של וגנר. ב-2003 קיבלה הקלטתו את טנהויזר של וגנר את פרס גראמי להקלטת אופרה מצטיינת. ב-20 בדצמבר 2008 שר את אתאנאל בשידור "היי דפינישן" של מטרופוליטן אופרה של "תאיס" מאת ז'יל מאסנה. תומאס המפסון הוא גם זמר לידר ידוע-שם (פרנץ שוברט, הוגו וולף, יוזף מרקס, ריכרד שטראוס, גוסטב מאהלר ועוד) וסולן מקובל על רבים ממנצחי השורה הראשונה בעולם. הוא נודע גם בפרשנויותיו ל"שירים אמריקאים נושנים" של אהרן קופלנד. הוא מופיע בכל בתי האופרה ואולמות הקונצרטים החשובים בעולם. רבות מהקלטותיו זכו בפרסים. בשנת 2003 ייסד תומאס המפסון את "קרן המפסון" שמטרתה לקדם את השיר האמנותי באמריקה. הקרן תומכת בחקר התחום ובאמנים צעירים באמצעות מיזמי מחקר, סימפוזיונים, כיתות אמן, הופעות בכורה והרצאות קדם-קונצרטים. מדיה וקבצים בנושא תומאס המפסון בוויקישיתוף אתר האינטרנט הרשמי של תומאס המפסון תומאס המפסון, ברשת החברתית אקס (טוויטר) תומאס המפסון, במסד הנתונים הקולנועיים IMDb (באנגלית) תומאס המפסון, באתר ספוטיפיי תומאס המפסון, באתר AllMusic (באנגלית) תומאס המפסון, באתר MusicBrainz (באנגלית) תומאס המפסון, באתר Discogs (באנגלית) תומאס המפסון, באתר Songkick (באנגלית) תומאס המפסון, באתר בילבורד (באנגלית) Crutchfield, Will (1988, 24 February), 'Music: Thomas Hampson' הניו יורק טיימס. Accessed 31 August 2007. Rothstein, Edward (1991, 14 February), 'Review/Opera; Thomas Hampson as the Barber' הניו יורק טיימס. Accessed 31 August 2007. 'Thomas Hampson, Baritone, Plans Debut' (1986, 13 March) הניו יורק טיימס. Accessed 31 August 2007. Official website of Thomas Hampson Official website of the Hampsong Foundation LOC Biography (American 2006 tour) PBS Site (American Dreams 1990s tour) Bryce, Peter. "Understanding Your Life Through Music: A Mahler Scholar Brings His Passion to DC", Washingtonian, January 30 20068 Thomas Hampson in photographs by Wolf Kettler
ברודסקי

ברודְסקי (ברוסית: Бродский; באוקראינית: Бродський; באנגלית: Brodsky) הוא שם משפחה יהודי, רוסי ואוקראיני. האם התכוונתם ל... אדולף ברודסקי – כנר יהודי-רוסי אליעזר ברודסקי – איל הון ונדבן יהודי-רוסי במאה ה-19 ותחילת המאה ה-20, בנו של ישראל ברודסקי בית הכנסת כורל של ברודסקי – בית כנסת היסטורי בקייב, אוקראינה, נבנה בידי אליעזר ברודסקי אריה לייב ברודסקי – איל הון ונדבן יהודי-רוסי במאה ה-19 ותחילת המאה ה-20, בנו של ישראל ברודסקי זליג ברודצקי – מתמטיקאי ופעיל ציוני, ראש משרד ההנהלה הציונית בלונדון ונשיא האוניברסיטה העברית בירושלים יאשה ברודסקי – כנר אוקראיני-אמריקאי יואל ברודסקי – צלם אמריקאי יוסף ברודסקי – משורר, מסאי ומחזאי יהודי-רוסי-אמריקאי, זוכה פרס נובל לספרות יצחק ברודסקי – צייר יהודי אוקראיני סובייטי ישראל ברודסקי (רו') – איל הון ותעשיין יהודי, אביו של אליעזר ברודסקי כולל ברודסקי – כולל אברכים בוולוז'ין, הוקם ומומן בידי ישראל ברודסקי מיכאל ברודסקי – דיפלומט ישראלי מיכאיל ברודסקי – שחמטאי בדרגת רב-אמן אוקראיני ממוצא יהודי עדה ברודסקי – אשת מוזיקה וספרות, מתרגמת ועורכת ישראלית ראובן ברודסקי – במאי, מפיק, עורך וצלם דוקומנטרי ישראלי אלכסנדר ברודסקי – כימאי סובייטי אחר: בית ברודצקי – בניין מעונות של אוניברסיטת תל אביב רביעיית ברודסקי – רביעיית מיתרים בריטית (נוסדה ב-1972)
פיליפ קלודל

פיליפ קלודל (בצרפתית: Philippe Claudel; נולד ב-2 בפברואר 1962) הוא סופר ובמאי קולנוע צרפתי. במקביל ליצירתו, משמש קלודל כמרצה לספרות באוניברסיטת ננסי בצרפת. פיליפ קלודל נולד וגדל במחוז לורן. לאחר שלמד בננסי, שירת קלודל במשך 11 שנים כמורה לספרות בבתי סוהר. הקשר עם האסירים שימש לו השראה לסיפורים קצרים, רומנים ותסריטים. ספרו הידוע ביותר של קלודל הוא "הנפשות האפורות", שזכה במספר פרסים בצרפת ובשוודיה ותורגם לשפות רבות, בהן עברית. הספר השיב לתודעה הספרותית את המתיחות הצרפתית-גרמנית של מלחמת העולם הראשונה. ב-2008 ביים את הסרט הצרפתי "לאהוב אותך מאז" (Il y a longtemps que je t'aime). קלודל נסע פעמים רבות לאינדונזיה, ופגישותיו באי סולאווסי עם בני שבט הטוראג'ה, שימשו להשראה לספרו "העץ של בני טורג'ה". Meuse l'oubli Quelques-uns des cent regrets Le Café de l'Excelsior J'abandonne Barrio Flores : petite chronique des oubliés Les Âmes grises La Petite Fille de Monsieur Linh Le Rapport de Brodeck שקשוק המפתחות (2002), תרגום: שי סנדיק, סנדיק ספרים, 2014. הנפשות האפורות (2003), תרגום: ניר רצ'קובסקי, כתר, 2005. הנכדה של מר לין (2005), תרגום: שי סנדיק, מודן, 2012. הדוח של ברודק (2007), תרגום: שי סנדיק, מודן, 2009. העץ של בני טורג'ה (2016), תרגום: שי סנדיק, תמיר סנדיק ספרים, 2016. לא אנושיים (2017), תרגום: לי עברון, תמיר סנדיק ספרים, 2017. ארכיפלג הכלב (2018), תרגום: שי סנדיק, תמיר סנדיק ספרים, 2019. Il y a longtemps que je t'aime (צרפתית: 'לאהוב אותך מאז'), 2008, בכיכובן של קריסטין סקוט-תומאס ואלזה זילברשטיין. לפני החורף (2013) - עם קריסטין סקוט-תומאס. מדיה וקבצים בנושא פיליפ קלודל בוויקישיתוף פיליפ קלודל, ברשת החברתית Goodreads פיליפ קלודל, במסד הנתונים הקולנועיים IMDb (באנגלית) פיליפ קלודל, באתר AllMovie (באנגלית) פיליפ קלודל, במסד הנתונים הקולנועיים KinoPoisk (ברוסית) פיליפ קלודל, באתר MusicBrainz (באנגלית) הספר "הנפשות האפורות", באתר "סימניה" שירה קדרי-עובדיה, לב של יהודי, ריאיון עם קלודל, אתר בית אבי-חי, 6 באפריל 2013 עופרה עופר אורן, מדוע כתב פיליפ קלודל את הספר "שקשוק המפתחות", חוויות מבית הסוהר, בבלוג סופרת ספרים, 9 בנובמבר 2014 תמר שבק, איזה עולם נורא, באתר "ידיעות אחרונות", 10 ביוני 2017 אבנר שביט‏, כל היופי והכיעור באנושות: ריאיון עם הסופר פיליפ קלודל לרגל ביקורו בארץ, באתר וואלה, 12 ביוני 2017 עופרה עופר אורן, "ארכיפלג הכלב": מי רוצה לראות השתקפות מכוערת של עצמו, בבלוג "סופרת ספרים", 20 בפברואר 2020 פיליפ קלודל (1962-), דף שער בספרייה הלאומית אסתי סגל, ‏מטען חורג, באתר גלובס, 23 ביוני 2009 דב אלפון, איך להסתדר עם המתים: ריאיון עם הסופר פיליפ קלודל, באתר הארץ, 7 בספטמבר 2016 ורד לי, בתפקיד הגיבור הראשי: בית הסוהר, באתר הארץ, 8 במרץ 2015 אריק גלסנר, "העץ של בני טורג'ה": לא טוב, אך לא מזיק, באתר ynet, 23 בספטמבר 2016 שרון רוטברד, "לא אנושיים": אף־אחד ארכיטיפי מתהלך לו בקונפורמיות צפויה בעולם שהתחרפן, באתר הארץ, 4 באוקטובר 2017 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פור

פוּר (בשפת הפור: פֿוּרַא; בערבית: فور) הם עם היושב בדרום-מערב סודאן, בעיקר בחבל דארפור, שבו הם הקבוצה האתנית הגדולה ביותר. פרנסתם העיקרית של בני השבט היא ברעיית צאן ובחקלאות, בעיקר בגידול דוחן. חברתם היא חברה מסורתית, הנשלטת בידי זקני הכפר, ואשר משתייכת לדת האסלאם, בעקבות כיבושו של האזור בידי אימפריית קאנם בימי הביניים. בני הפור דוברים את שפת הפור, שפה נילו-סהרית, ובשנות האלפיים, יש בהם הדוברים גם ערבית. השם "דארפור" פירושו "ביתם של הפור"; בני השבט היו מייסדיה של סולטנות דארפור ההיסטורית, ששלטה בחבל עד שנת 1916. גם מושלי החבל הנודעים ביותר מאז הם מבני פור. עבד אל-ואחד מוחמד נוּר (בערבית: عبد الواحد محمد نور), מבני פור, הוא שייסד בשנת 1992 את תנועת המורדים 'התנועה והצבא לשחרור סודאן' (SLA). אזור מחייתם המקורי של בני פור הוא האזור ההררי שבין ג'בל סי וג'בל מארה; ואולם כיום, בעקבות הסכסוך בדארפור, מתגוררים רובם באזורים התחתיים שממערב ומדרום-מערב, בסביבות 11°14′N 23°26′E﻿ / ﻿11.233°N 23.433°E﻿ / 11.233; 23.433. חלק אחר של בני פור מתגוררים בצ'אד, ממערב לסודאן. רבים מבני הצ'אד כיום הם פליטים, המתגוררים במחנות פליטים או בארצות הסמוכות לסודאן, כמצרים וכן בישראל (בעיקר באילת) ישנם פליטים בני פור. אורח חייהם ופרנסתם של בני פור הובילו לסכסוך ביניהם לבין שבטי הבדואי הנוודים בגארה (מספרם עולה על בני פור ביחס של 2:1), הרועים את צאנם באזור, בנוגע לגישה למים ולשטחי מרעה, בפרט באזור ג'בל מארה שבמרכז דארפור, שבהריו מצויה הקרקע החקלאית הפורייה ביותר. סכסוך זה הוליד מתיחות אתנית רבת שנים באזור, שהתפרצה לבסוף ברצח העם בדארפור שהחל בשנת 2003 ונמשך עד לימינו. מדיה וקבצים בנושא פור בוויקישיתוף darfur.tv (באנגלית) Alex de Waal, Darfur's deep grievances defy all hopes for an easy solution, The Observer, July 25, 2004 Jeffrey Gettleman, Chaos in Darfur Rises as Arabs Fight With Arabs, NY Times, September 3, 2007 מבט על סודאן: עמי דארפור, Cultural Survival. Cultural Survival. May 7, 2010. שפת פור, באתר Ethnologue (באנגלית) ערך זה הוא קצרמר בנושא קבוצות אתניות ובנושא אפריקה. אתם מוזמנים לתרום לוויקיפדיה ולהרחיב אותו.